**Приложение 10**

О Б Щ И Н А Н Е С Е Б Ъ Р

**Д О К Л А Д**

**Относно: Приемане бюджета на Община Несебър за 2020 год.**

Настоящият доклад представя основните бюджетни параметри, залегнали в проекта за бюджет на Община Несебър за 2020 год.. Те са съобразени с основните цели и мерки, заложени в стратегическите документи на общината, Общинския план за развитие, разработени прогнози, сключени дългосрочни договори и др. След извършен преглед на постигнатите нива на постъпленията от местни данъци, такси, услуги, наеми и други общински приходи е направена прогноза за приходите от местни дейности в Бюджет 2020 год. На база подадени заявки за базисен и капиталов бюджет от кметове и кметски наместници на населените места и ръководители на бюджетни звена, е извършено остойностяване на общинските услуги, предварителните разчети за необходимите разходи, определени са инвестиционните обекти за включване в поименния списък за капиталовите разходи. Бюджетът на общината е основния финансов инструмент, чрез който се постигат целите на общината за реализиране на основните приоритети за подобряване на качеството на услугите във функциите образование, здравеопазване, социални дейности, поддържане на инфраструктурата, чистотата, както и осигуряване на спортни, културни и други икономически дейности, необходими за жителите на община Несебър. Проекта на бюджета за 2020 год. отразява принципите на управление, целящи постигане на съвременна инфраструктура, привлекателна жизнена среда, съвременни условия за образование, бизнес и инвестиции, богат културен и спортен календар и не на последно място висока степен на социална чувствителност и толерантност. Основава се на планирани действия за ефективно и ефикасно използване на бюджетния ресурс, прогноза на собствените приходите, близка до реалното изпълнение и оптимизиране на всички разходи, особено в местните дейностите.

Проектобюджетът за 2020 год. е разработен съгласно изискванията на:

* Закона за публичните финанси;
* Закона за държавния бюджет на Р България за 2020 год. ;
* ПМС №381/30.12.2019 год. за изпълнение на ДБ за 2020 год.
* РМС № 208/16.04.2019 год. изм. и доп. с Решение № 644/01.11.2019 год. на МС за приемане на стандартите за делегираните от държавата дейности с натурални и стойностни показатели през 2020 год.
* Приложение №1 на МФ за натуралните и стойностни показатели за прилагане стандартите за делегираните от държавата дейности за 2020 год. на Община Несебър
* Промени в действащото законодателство;
* Приети и действащи в общината наредби, правилници, стратегии и др. вътрешни нормативни актове.

Проектобюджетът за 2020 год. е балансиран, изпълним и съобразен с приоритетите на Община Несебър за продължаване политиките на развитие в образованието, социалният сектор, екологията, пътната инфраструктура, поддържане на общинската собственост, спорт, култура и т.н., които да превърнат общината в по-добро място за живеене и работа.

**Промени за 2020 год.**

* Увеличаване на държавните трансфери и единните разходни стандарти в дейностите по отбрана и сигурност, образование, здравеопазване, социални дейности и култура;
* Определяне на нов размер на МРЗ – ПМС №350/19.12.2019 год.

Изготвянето на проекта на бюджета за 2020 година в ***приходната част***е извършено при спазване размерите на бюджетните взаимоотношения между централния бюджет и бюджета на Община Несебър за 2020 год., определени със Закона за публичните финанси, ЗДБРБ за 2020 год. и очакваните постъпления от общинските данъчни и неданъчни приходи.

В ***разходната част***за делегираните от държавата дейности са планирани средства за трудови разходи, издръжка и капиталови разходи при спазване на изискванията на Закона за публичните финанси и Постановление на МС 381/30.12.2019 год. за изпълнение на ДБ за 2020 год. В местните дейности разходите за всички бюджетни дейности – общинска отговорност са планирани като са взети в предвид данните от отчета към 31.12.2019 год. Капиталовите разходи са за нови и преходни обекти, като се акцентира върху неотложни ремонти на имотите общинска собственост, изграждането, ремонта и поддържането на пътната и улична мрежа.

За 2020 год. се запазват видовете субсидии от централния бюджет за бюджетите на общините, а именно: обща субсидия за делегираните от държавата дейности, трансфери за местните дейности, включващи обща изравнителна субсидия и трансфер за зимно поддържане и снегопочистване на общински пътища и целева субсидия за капиталови разходи.

Размерите на бюджетните взаимоотношения между централния бюджет и бюджета на Община Несебър за 2020 год. под формата на субсидии по Механизъм за определяне на субсидиите за общините от централния бюджет за 2020 година, са както следва:

|  |  |  |  |
| --- | --- | --- | --- |
|  |  |  |  |
| **НАИМЕНОВАНИЕ** |  |  |  |
|  |  | **за 2019 год.** | **за 2020 год.** |
| **1** | **2** | **3** | **4** |
| **ВЗАИМООТНОШЕНИЯ с ЦБ** |  |  |  |
| а/обща субсидия и други трансфери за държавни д-ти от РБ | §3111 | 11 331 666 | 13 006 393 |
| б/трансфери за местни дейности от РБ | §3112 | 81 200 | 95 000 |
| в/ целева субсидия за капиталови разходи | §3113 | 534 100 | 594 400 |

В приходната част на бюджета е заложена бюджетна прогноза за данъчните приходи, прогноза за постъпленията от местни такси, операции с общинско имущество, глоби, лихви и други неданъчни приходи, както и бюджетните взаимоотношения между централния бюджет и бюджета на общината за 2020 год.

През 2020 год. се запазват данъчните ставки за общинските данъчни приходи – патентен данък, данък върху превозните средства, данък недвижими имоти, данък върху превозните средства, данък при придобиване на имущество по дарение и възмезден начин и туристическия данък.

Планираните приходи са на база анализ на изпълнението през 2019 година, очакваните приходи от просрочия и действащите към момента размери на данъци, такси и цени на услуги съгласно действащите наредби.

По отношение на *разходната част*:

-за делегираните от държавата дейности бюджетът е съставен на основата на Решение № 644/1.11.2019 год. на МС за приемане на стандартите за делегираните от държавата дейности с натурални и стойностни показатели през 2020 год.;

-за местните дейности бюджетът е съставен като са взети предвид отчетните данни към 31.12.2019 год., както и исканията на кметовете, кметските наместници, ръководители на бюджетни звена и финансовите ангажименти на Община Несебър, произтичащи от законодателната уредба, решения на Общинския съвет и сключени договори със срокове на изпълнение 2020 год.

Средствата за финансиране на определените като “местни дейности” се осигуряват от местните данъци и такси и други приходи с общински характер.

Предлагаме макрорамката на проектобюджета на Община Несебър за 2020 год. по прогнозни данни да бъде в размер на **65 200 000** лева.

Бюджетната рамка на Община Несебър за 2020 год. има следното цифрово изражение:

**ПО ПРИХОДНАТА ЧАСТ**

**При разработването на проектобюджета на Община Несебър**, средствата за финансиране на делегираните от държавата дейности са определени по функции и дейности, съгласно Единната бюджетна класификация, в размери определени съгласно ЗДБРБ за 2020 год.

**МЕСТНИ ПРИХОДИ**

В проекта за бюджет, в частта му за **местни приходи**, планирането е извършено след анализ на изпълнението на същите към 31.12.2019 год. Взети са предвид нормативните промени към момента и са заложени като прогноза постъпленията от местни данъци и такси, цените на предоставяните публични услуги на населението, наемите от отдадените общински имоти и други.

При изготвяне на приходната част на бюджета са ползвани прогнозите на отдел „Местни данъци и такси” и “Общинска собственост” при община Несебър.

**1. ИМУЩЕСТВЕНИ ДАНЪЦИ И НЕДАНЪЧНИ ПРИХОДИ**

**Собствени бюджетни приходи 53 895 578 лв.**

в това число:

- данъчни приходи 30 520 000 лв.

- неданъчни приходи 23 375 578 лв.

**1.1. ДАНЪЧНИ ПРИХОДИ**

По *§ 01-03 Окончателен годишен (патентен) данък и § 01-13 Данък върху таксиметровия превоз* се планира да постъпят 320 000 лв.

По *§ 13-00 Имуществени данъци* се планират да постъпят 30 200 000 лв.. Прогнозата за постъпленията от имуществените данъци е изготвена по информация на отдел „Местни данъци и такси”. За увеличаване на събираемостта от Данък върху недвижимите имоти се прилагат различни мерки, както за физическите, така и за юридическите лица. Планират се за 2020 год. да постъпят 12 500 000 лв. при отчетни данни от 2019 год. в размер на 11 516 376 лв.. За данък върху превозните средства се планират постъпленията в размер на 2 000 000 лв., при отчетни данни от 2019 г. - 1 951 565 лв. От данък при придобиване на имущества по дарение и по възмезден начин се планира да постъпят 11 000 000 лв., при отчетни данни за 2019 г. - 10 605 782 лв. За туристическия данък очакваните приходи за 2020 год. са в размер на 4 700 000 лв., при отчетни данни за 2019 г. - 4 690 317 лв.

**1.2. НЕДАНЪЧНИ ПРИХОДИ**

Предвижда се да постъпят 23 375 578 лева, при събрани през 2019 г. 20 650 081 в т.ч.:

- *приходи и доходи от собственост (§ 24-00) - 4* 650 000 лева.

- *общински такси ( § 27-00) -* 15 190 578 лева. Поради променения размер на промилите в Такса за битови отпадъци (§ 27-07) към този момент се планират постъпления в размер на 13 100 000 лв., съгласно утвърдената план-сметка.

- *глоби, санкции и наказателни лихви (§ 28-00) -* планирани са 1 100 000 лева. Очакваните приходи от глоби, санкции и наказателни лихви са определени на база постъпленията от предходни години и очакваните лихви по просрочени вземания.

- *Внесени ДДС и други данъци по продажбите (§ 37-00)* със знак “минус” са планирани 680 000 лева

- *постъпления от продажба на държавно и общинско имущество (§ 40-00) –* планирани са през 2020 година да постъпят 1 100 000 лв., съгласно утвърдената програма от ОС за разпореждане с общинското имущество.

**1.3. ДРУГИ**

Планирани са средства за отчисления по чл.60 и чл.64 от ЗУО в размер на /-/ 2 500 000лв., съгласно приетата план сметка за ТБО, както и средствата за погашения на получени дългосрочни заеми, които за 2020 год. са в размер на /-/ 3 417 564лв.

**ПО РАЗХОДНАТА ЧАСТ НА БЮДЖЕТА**

При подготовката на разходната част на проекта на бюджета за 2020 год. са спазени изискванията на Закона за публичните финанси и нормативните документи за съставяне, приемане и изпълнение на общинските бюджети.

След приемане на ЗДБРБ за 2020 год., първостепенният разпоредител с бюджетни кредити разпредели средствата, получени по единни разходни стандарти, между училищата, детските градини и обслужващите звена въз основа на формули за всяка отделна дейност.

При изчисляване на средствата за финансиране на делегираните от държавата дейности са спазвани утвърдените стойностни показатели и натуралните показатели на общината към 31.12.2019 год. В общинската администрация са взети предвид броя на населението по постоянен адрес, броя на кметовете на населени места и броя на кметските наместници.

За 2020 год. се планират общо разходи в размер на 65 200 000 лв.

За **делегираните от държавата дейности** се планират средства общо в размер на 13 493 848 лева. , в т.ч. преходен остатък в размер на 487 455лв.

За **дофинансиране на делегираните от държавата дейности** за сметка на собствени приходи се планират средства общо в размер на 6 390 555 лв.,в т.ч. за дейност „Образование“, „Общи държавни служби“, „Здравеопазване“ и други дейности по културата.

За **местните дейности** се планират средства общо в размер 45 315 597 лева.

|  |  |  |  |
| --- | --- | --- | --- |
|  |  |  |  |

**ФУНКЦИЯ І – ОБЩИ ДЪРЖАВНИ СЛУЖБИ**

Съгласно Решение № 664/1.11.2019 год. на МС за приемане на стандартите за делегираните от държавата дейности с натурални и стойностни показатели през 2020 год., делегирани от държавата дейности са: Общинска администрация – заплати, други възнаграждения и плащания на персонала и задължителни осигурителни вноски от работодатели на лицата по трудови, извънтрудови и служебни правоотношения. Всички останали разходи – издръжка на общинската администрация и общинския съвет, възнагражденията на общинските съветници и капиталовите разходи са местна дейност.

**ФУНКЦИЯ ІІ – ОТБРАНА И СИГУРНОСТ**

Съгласно Решение № 644/1.11.2019 год. на МС за приемане на стандартите за делегираните от държавата дейности с натурални и стойностни показатели през 2020 год., делегирани от държавата дейности са “Други дейности по отбраната”, “Други дейности по вътрешната сигурност”, “Отбранително-мобилизационна подготовка, поддържане на запаси и мощности”, “Превантивна дейност за намаляване на вредните последствия от бедствия и аварии”, “Ликвидиране на последици от стихийни бедствия и производствени аварии” и „Доброволни формирования за предотвратяване или овладяване на бедствия, пожари и извънредни ситуации и за отстраняване на последиците от тях”. Средствата за доброволни формирования за защита при бедствия се предоставят на общините на основата на писмо от кмета на общината, съгласувано с Министерството на вътрешните работи – Главна дирекция „Пожарна безопасност и защита на населението” за вписаните в Регистъра на доброволните формирования за предотвратяване или овладяване на бедствия.

*Дейност 239 Други дейности по вътрешната сигурност* – делегирана от държавата дейност. Планираните средства са за местната комисия за борба с противообществените прояви на малолетни и непълнолетни (МКБППМН) и за издръжка на полицейските инспектори.

*Дейност 282 Отбранително-мобилизационна подготовка, поддържане на запаси и мощности* – делегирана от държавата дейност. Планират се средства за заплати, други възнаграждения и плащания и осигурителни вноски, за издръжка на военните отдели, пунктовете за управление, РПЦ и издръжка за денонощните дежурни, за отбранително-мобилизационни мероприятия, за организиране на подготовката и защитата на служителите и населението при положение на война, при военно и извънредно положение, за планиране и поддържане на военновременна система за управление, за колективни средства за защита – скривалища и противорадиационни укрития и за поддържане на индивидуални средства за защита – противогази.

**ФУНКЦИЯ ІІІ – ОБРАЗОВАНИЕ**

Съгласно Решение № 644/1.11.2019 год. на МС за приемане на стандартите за делегираните от държавата дейности с натурални и стойностни показатели през 2020 год., делегирани от държавата дейности са: Целодневни детски градини и обединени детски заведения, в т.ч. подготвителни групи – средства за заплати, други възнаграждения на персонала, осигурителни вноски от работодателя, средства по чл.4 и чл.25 от Закона за здравословни и безопасни условия на труд (ЗЗБУТ) и средства за издръжка на децата от подготвителните групи, съгласно чл.20 от Закона за народната просвета; Общообразователни училища и Извънучилищни дейности.

В *дейност 322* средствата са разпределени между училищата по формулата, съгласно ЗДБРБ за 2020 година, след публикуване на всички нормативни актове. През 2020 година ще продължи да се прилага системата на делегираните бюджети в училищата.

В *дейност 311* - Целодневни детски градини и обединени детски заведения – местна дейност са планирани средства за текуща издръжка на групите от детските градини от всички населени места, включващи разходи за храна, материали, горива, ел.енергия, външни услуги, текущ ремонт и др.

**ФУНКЦИЯ ІV – ЗДРАВЕОПАЗВАНЕ**

Съгласно Решение № 644/1.11.2019 год. на МС, делегирани от държавата дейности са: Здравен кабинет в детски градини и училища - средства за заплати, други възнаграждения на персонала, осигурителни вноски от работодател и издръжка на кабинетите. За 2020 год. се запазва натуралния измерител за определяне на единни разходни стандарти, а именно: медицинско обслужване в здравен кабинет на дете от ЦДГ и на ученик от редовна форма на обучение в общинско училище. В тази функция е и издръжката на детската млечна кухня – изцяло със собствени средства на общината.

**ФУНКЦИЯ V - СОЦИАЛНО ОСИГУРЯВАНЕ, ПОДПОМАГАНЕ И ГРИЖИ**

В тази функция са заложени средства за издръжка на Домашен социален патронаж, Център за социална рехабилитация и интеграция и Център за обществена подкрепа.

**ФУНКЦИЯ VІ – ЖИЛИЩНО СТРОИТЕЛСТВО, БЛАГОУСТРОЙСТВО И КОМУНАЛНО СТОПАНСТВО И ОПАЗВАНЕ НА ОКОЛНАТА СРЕДА**

В тази функция са всички дейности местна отговорност и се финансират със собствени приходи и целеви трансфери от ЦБ.

По дейности средствата се насочват за:

*Дейност 603* Водоснабдяване и канализация

*Дейност 604* Осветление на улици и площади

*Дейност 606* Изграждане, ремонт и поддържане на уличната мрежа

*Дейност 619* Други дейности по жилищно строителство, благоустройство и регионално развитие

*Дейност 622* Озеленяване

*Дейност 623* Чистота

Средствата от ТБО са разпределени за събиране на битовите отпадъци и транспортирането им до депото или други инсталации и съоръжения за третирането им и за почистване на уличните платна, площадите, алеите, парковете и други територии от населените места, предназначени за обществено ползване; за проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битовите отпадъци. Тук са и планираните средства за ОП „Управление на отпадъците“.

**ФУНКЦИЯ VІІ - ПОЧИВНО ДЕЛО, КУЛТУРА, РЕЛИГИОЗНИ ДЕЙНОСТИ**

В тази функция делегираните от държавата дейности са Читалищата и в местни дейности - средства за културните мероприятия на общината.

*Дейност 714* Спортни бази за спорт за всички – местна дейност. Планирани са средства за подпомагане дейността на спортните клубове на територията на общината и средства за ОП „Спортни имоти“.

*Дейност 738* Читалища – делегирана от държавата дейност 229 680 лв. и дофинансиране в размер на 360 000 лв. за 22 субсидирани бройки.

*Дейност 740* Музеи, художествени галерии и паметници на културата и етнографски комплекси с национален и регионален характер – местна дейност. Тук е включена издръжката на Музей „Старинен Несебър“

*Дейност 745* Обредни домове и зали – местна дейност-тук е издръжката на гробищните паркове в населените места на общината.

*Дейност 732-*Културни дейности - местна дейност – тук се планират средства за културните прояви в общината.

*Дейност 759* Други дейности по културата – местна дейност – тук се планират средства за издръжката на общинската школа по изкуствата и център за култура и образование.

**ФУНКЦИЯ VІІІ - ИКОНОМИЧЕСКИ ДЕЙНОСТИ И УСЛУГИ**

По дейности средствата се разпределят за:

*Дейност 829* Други дейности по селско и горско стопанство - местна дейност - тук е издръжката та ОП Управление на общински гори, селско и горско стопанство.

*Дейност 832* Служби и дейности по поддържане, ремонт и изграждане на пътищата- местна дейност. Планират се средства за изграждане и основен ремонт на общински пътища, както и планираните разходи за зимно поддържане и снегопочистване на общински пътища.

*Дейност 837* Дейности по водния транспорт – тук са планирани средствата за новооткритото ОП „Пристанищна инфраструктура“

Дейност 849 –Други дейности по транспорта – тук е включена издръжката на общинските автогари , паркинги и поддръжка на пътищата- хоризонтална и вертикална планировка, спиркови заслони ,светофарни уредби и др.

*Дейност 878* Приюти за безстопанствени животни – местна дейност.

*Дейност 898* Други дейности по икономиката – местна дейност. Тук е включена издръжката на общинското звено за самоохрана, конферентния център и разходите за туристически изложения, борси, рекламни материали и др.

**ФУНКЦИЯ ІХ - РАЗХОДИ НЕКЛАСИФИЦИРАНИ В ДРУГИТЕ ФУНКЦИИ**

*Дейност 910* Разходи за лихви – местна дейност. Тук са планирани средствата за погасяване на лихви по общински заеми.

**ПЛАН НА КАПИТАЛОВИТЕ РАЗХОДИТЕ ЗА 2020 ГОД.**

**За капиталови разходи на община Несебър за 2020 год.** са предвидени средства в размер на 10 117 736 лв.с източници за финансиране, както следва:

- целева субсидия от РБ

- собствени приходи

На фона на многообразните нужди са изведени приоритетни позиции, като отново най-много средства са отделени за общинската инфраструктура. Обектите, включени в поименния списък на общината за 2020 год. са видни от Строителната програма на община Несебър.

През последните години, община Несебър акцентира върху създаването на благоприятни условия за развитие на местната икономика и повишаване стандарта на живот на гражданите на общината, като съществен принос за постигането на поставените цели е реализирането на проекти, финансирани с евросредства.

По индикативни разчети Община Несебър очаква финансиране в размер на **12 359 394** лв. за следните проекти със средства от Европейския съюз:

* Фонд "Земеделие" - Проект "Черноморски археологичен, исторически и културен портал" / Акроним: АРХИКЪП - 600 000лв.
* ОП Околна среда „Техническа и биологична рекултивация на депо за отпадъци гр.Обзор“ - 1 284 194лв.
* ОП "Морско дело и рибарство" 2014-2020 „Реконструкция на пристанище северна буна - гр. Несебър“ – 9 000 000 лв.
* ОП "Морско дело и рибарство" 2014-2020 „Подобряване на туристическата инфраструктура в гр. Обзор - изграждане на открит паркинг, детска площадка и озеленяване, процедура BG14MFOP001-4.035 - мярка 3.1 "Развитие на нови туристически атракции" в МИРГ "НЕСЕБЪР - МЕСЕМВРИЯ" – 312 000 лв.
* ОП "Морско дело и рибарство" 2014-2020 „Есенни пасажи 2020 с цел популяризиране на рибарски район Несебър", процедура BG14MFOP001-4.037 - мярка 2.2 "Подкрепа за създаване на нови услуги за населението в рибарската територия" на МИРГ "НЕСЕБЪР - МЕСЕМВРИЯ" – 200 000 лв.
* ОП "Морско дело и рибарство" 2014-2020 „Реконструкция на улична мрежа стар град Несебър - ул. "Хемус", ул. "Тервел", ул. "Ахелой", ул. "Месембрия", по процедура на МИРГ "НЕСЕБЪР - МЕСЕМВРИЯ" – 180 000 лв.
* ОП "Възобновяема енергия, енергийна ефективност, енергийна сигурност" – „Реконструкция, модернизация и изграждане на ново, енергийно-ефективно улично осветление в с. Равда, Община Несебър“ – 783 200 лв.

При финансирането на разходите през годината следва да се имат предвид утвърдените приоритети от Закона за държавния бюджет на Република България за 2020 година, а именно:

- заплати, осигурителни плащания, обезщетения, медикаменти;

- храна, отопление, осветление, както и издръжка на социалните, здравните и образователните заведения.

За успешното изпълнение на проекто-бюджета на Община Несебър за 2020 година е необходимо усилията да се насочат към събиране на текущите и просрочените общински вземания от данъци, такси, наеми и др., както и да се прилага стегната политика за ефективно разходване на средствата при засилена финансова дисциплина и ясно дефинирани приоритети – запазване обема на предоставените от Община Несебър услуги и повишаване на тяхното качество чрез по-добра организация, подобряване на социалната и техническа инфраструктура на общината.